**ТЕХНИЧЕСКИ СПЕЦИФИКАЦИИ – ТЕХНИЧЕСКО ЗАДАНИЕ**

**за обект:**

**„Проект за изграждане на 7бр. – точки от общинските системи за управление на отпадъците - площадки за безвъзмездно предаване на разделно събрани отпадъци от домакинствата”**

Обектът е Пета категория буква „б“ спрямо ЗАКОН ЗА УСТРОЙСТВО НА ТЕРИТОРИЯТА (в сила от 31.03.2001 г., изм. ДВ. бр.15 от 23 Февруари 2016г.) и НАРЕДБА № 1 ОТ 30 ЮЛИ 2003 Г. ЗА НОМЕНКЛАТУРАТА НА ВИДОВЕТЕ СТРОЕЖИ (Издадена от Министерството на регионалното развитие и благоустройството, Обн. ДВ. бр.72 от 15 Август 2003г., изм. ДВ. бр.23 от 22 Март 2011г., изм. и доп. ДВ. бр.98 от 11 Декември 2012г.).

**Описание на обекта:**

С цел оптимизиране на работата на Общинско предприятие „ЧПОИ”, и с оглед изпълнението на Стратегия по подобряване на организацията и качеството на услугата „Събиране, Претоварване и Извозване на битови отпадъци ”, в Община Пещера с решение на Общински съвет Пещера бе решено да се изградят и оборудват 7бр. – точки от общинските системи за управление на отпадъците - площадки за безвъзмездно предаване на разделно събрани отпадъци от домакинствата.

Площадките ще бъдат разположени на 7 различни места в гр. Пещера, като ще се използват максимално удобни и безопасни зони /ще се търсят места на които традиционно се изхвърлят строителни и зелени отпадъци/. Стремежът е да бъдат равномерно разпределени, за да могат максимално да обхванат различните квартали на града.

Площадките ще бъдат с размери приблизително 15.00м на 3.00м., общо около 45.00м2 всяка.

На площадките ще има възможност да се монтират:

* 1 бр. 4-кубиков затворен контейнер, с капаци, за събиране на битови отпадъци.
* 2 бр. 4-кубикови открити контейнери , за събиране на строителни и зелени отпадъци.
* На всяка площадка ще бъде обособена малка площадка, около 9.00 м2 - от 3 страни оградена с плътни масивни стени, за складиране на насипни отпадъци. Това ще даде възможност насипният отпадък да бъде събиран с подходяща товаро-разтоварна техника.

**Конструкция и материали:**

Площадките ще се изградят на армирана стобанобетонова плоча с дебелина 12 см Ще се оградят от 2 страни с плътна масивна ограда , като с допърнителна стена към нея ще се обособи малка площадса , от 3 страни оградена със стена, за складиране на насипни отпадъци. От третата страна площадките ще бъдат оградени с ажурна, телена ограда с нисочина на плътната част до 0.60 см.

1. Част АРХИТЕКТУРА

* Да се изготви обяснителна записка, която ще пояснява предлаганите проектни решения, във връзка и в съответствие с изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж.
* Да се изготвят разпределение в Мащаб 1:50.
* Да се изготвят характерни вертикални разрези на сградата - М1:50.
* Да се изготвят и приложат подробни ситуационни решения за разполагането на площадките в различните места на града - М1:500.

За постигане на съгласуваност и съответствие на инженерните дейности в процеса на проектиране. Да се изготви количествена сметка за проектната част. Да се систематизира и изготви единна количествена сметка за обекта по всички части.

2. Част КОНСТРУКТИВНА / КОНСТРУКТИВНО СТАНОВИЩЕ

* Да се изготви обяснителна записка, съдържаща подробна информация относно предвидените в работния проект СМР и тяхното влияние върху конструкцията на площадките.
* Да се направи конструктивно заключение с указания за изпълнение за масивните плътни огради, ажурната част от оградата и стоматобетоновите плочи на площадките.
* Да се изготви количествена сметка за проектната част.

3. Част ПБЗ

* Да се изработи проект с обхват и съдържание, определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи.
* Проектът да съдържа обяснителна записка и необходимата графична част.

4. Част СМЕТНА ДОКУМЕНТАЦИЯ

* По всички части на проектната документация, в т.ч. количествени сметки за видовете СМР, както и с опис на видовете и количествата СМР.

В инвестиционния проект да се предвидят продукти (материали и изделия, които съответстват на техническите спецификации на действащите в Р България нормативни актове. Продуктите трябва да имат оценено съответствие със съществените изисквания определени в Закона за техническите изиквания към продуктите (ЗТИП).

Обемът и съдържанието на документацията и приложените към нея записки и детайли, да бъдат достатъчни за изпълнение на обновителните дейности по обекта.

Проектно-сметната документация да бъде изработена, подписана и съгласувана от проектантите от екипа, с правоспособност да изработват съответните части, съгласно Законите за камарата на архитектите и инженерите в инвестиционното проектиране, като същото се доказва със заверени копия от валидни удостоверения за правоспособност.

Всички проектни части да се подпишат от Възложителя и от лицето, упражняващо технически контрол в проектирането.